शीर्षक: उदयनराजे भोसले मराठा आरक्षणाच्या प्रश्नावर सध्या शांत का?\nवरील काल्पनिक लेखाचे शीर्षक दिल्यास, लेखाची कल्पना करा.\n
साताऱ्यात उदनराजे यांनी १८ सप्टेंबरला माध्यमांशी संवाद साधला होता. यावेळी बोलताना मराठा आरक्षणाच्या मुद्यावर मराठा समाजाला न्याय मिळाला पाहिजे. ते का वंचित राहतील असा सवाल करत त्यांनी मराठा आरक्षण मुद्यावर राजीनामा देण्याचंही वक्तव्य केलं होतं. 

मात्र त्यानंतर २५ दिवस झाले तरी उदयनराजे यांनी मराठा आरक्षण या मुद्यावर आपलं मत मांडलेलं नाही. किंवा भूमिका जाहीर केली नाही. ते इतके दिवस शांत का बसले आहेत याची चर्चा होताना दिसतेय.

नाशिकमध्ये २६ सप्टेबरला सकल मराठा समाजाने राज्यव्यापी बैठक घेतली. या बैठकीला खासदार संभाजीराजे छत्रपती उपस्थित राहिले. मात्र आमंत्रण असूनही उदयनराजे या बैठकीला उपस्थित राहिले नाहीत. त्यावेळी त्यांनी वैयक्तिक कारणांनी अनुपस्थित असल्याचं सांगत आरक्षणाला पाठिंबा असल्याचं व्हीडिओच्या माध्यमातून कळवलं होतं.

दरम्यानच्या काळात जोवर मराठा आरक्षण मिळत नाही. तोवर कोणत्याही परीक्षा घेऊ नयेत अशी मागणी राज्य सरकारकडे संभाजीराजे यांनी केली. या मागणीला सकारात्मक प्रतिसाद देत राज्य सरकारने एमपीएससीच्या परीक्षा पुढे ढकलल्या. 

मराठा आरक्षणाच्या मुद्यावर पुण्यात ३ ऑक्टोबरला शिवसंग्राम संघटनेचे संस्थापक विनायक मेटे यांनी बैठक आयोजित केली होती. या बैठकीचे निमंत्रण उदयनराजे आणि शिवेंद्रराजे यांना देण्यात आलं होते. मात्र हे दोघेही या बैठकीला गेले नाहीत.  

त्यानंतर नवी मुंबईत ७ ऑक्टोबरला नरेंद्र पाटील यांनी मेळाव्याचं आयोजन केलं होतं. या बैठकीला देखील उदयनराजे यांनी जाणं टाळलं.  

उदयनराजे बैठकांना जाणं का टाळतात?

राज्यात मराठा आरक्षणाचा मुद्दा पेटलेला असताना एकीकडे मराठा समाजाच्या बैठका, मेळावे यांचं आयोजन होत आहे मात्र दुसरीकडे उदयनराजे या सगळ्यापासून अलिप्त असल्याचं चित्र पाहायला मिळतंय. 

दरम्यान, मराठा आरक्षण आंदोलनाबाबत ते स्वतंत्र भूमिका घेणार असल्याची माहिती मिळतेय. त्यानुसार उदयनराजे साताऱ्यात परतल्यानंतर मराठा आरक्षणाबाबत स्वंतत्र भूमिका जाहीर करणार आहेत. 

पण तरीही मुद्दा हाच आहे की मराठा समाजाला अपेक्षित असलेला सहभाग उदयनराजे का घेत नाहीयेत किंवा आंदोलनात ठाम भूमिका घेत सक्रिय सहभाग घेताना उदयनराजे का दिसत नाहीत. 

याबाबत दैनिक सकाळचे सहयोगी संपादक राजेश सोळस्कर यांनी सांगितलं की, "उदयनराजे यांचा आजपर्यंतचा राजकीय प्रवास पाहिला तर त्यांनी एखाद्या प्रश्नावर ठोस भूमिका घेतलेली आहे आणि ती तडीस...